**POZIV NA EKO NATJEČAJ**

**ZA ODGOJNO-OBRAZOVNE INSTITUCIJE GRADA RIJEKE**

Usvajanje navika o odgovornom postupanju s otpadom je dugoročan proces koji najbolje rezultate postiže kroz rad s djecom i mladima. Kako bi djeca od najranije dobi učila kako otpad nije smeće, već se on može vrijedno i korisno iskoristiti, kako za izradu uporabnih predmeta, tako i za stvaranje pravih malih umjetničkih djela, da hranu koju nećemo pojesti možemo podijeliti s drugima te da starim predmetima možemo dati novu namjenu, a pokvarene popraviti prije bacanja, organizira se natjecanje u izradi kreativnih radova koje nose ideje i poruke o solidarnosti prema okolišu kroz smanjenje otpada u svakodnevnom životu.

**“NE OKOLIŠAJ!”**

Natječaj se provodi u sklopu projekta “IZOBRAZNO - INFORMATIVNE AKTIVNOSTI U ODRŽIVOM GOSPODARENJU OTPADOM ” koji provodi Grad Rijeka u suradnji s Udrugom Žmergo.

Svrha natječaja je poticanje mašte i kreativnosti, razvoj vještina te osvještavanje djece o važnosti odgovornog postupanja prema okolišu i potrebi brige za zajednicu kroz smanjenje otpada.

**Ne okolišaj!** je natječaj za najbolji kreativan rad (transparent, plakat, zastava, poster i sl.) izrađen isključivo od otpada, odnosno prenamjenom i ponovnom uporabom odbačenih predmeta. Natječaj je namijenjen učenicima od 1.- 8. razreda riječkih osnovnih škola, a radovi trebaju biti vezani uz temu očuvanja okoliša i zaštite prirode. Rok za prijavu na natječaj je **30. studeni 2020.,** a prijavnica i više informacija o natječaju su dostupne i u e-formatu na mrežnoj [stranici](https://gospodarenjeotpadom.rijeka.hr/category/aktualno/) Grada Rijeke - Odjela gradske uprave za komunalni sustav i [Udruge Žmergo](https://zmergo.hr/projekti-2/eko/odrzivo-gospodarenje-otpadom-natjecaj/).

Najbolji radovi bit će predstavljeni na virtualnoj izložbi koja će se održati u sklopu obilježavanja Međunarodnog dana protesta (14. prosinca).

Molimo Vas da o natječaju obavijestite učitelje i nastavnike svoje škole te učenike kako bi čim veći broj djece imao priliku sudjelovati u nagradnom natječaju

**INFORMACIJE**

Eventualna pitanja u vezi natječaja i upite slati na [eko@zmergo.hr](mailto:eko@zmergo.hr).

Pratite natječaj, projekt i aktivnosti na [WEB](https://zmergo.hr/projekti-2/eko/odrzivo-gospodarenje-otpadom-natjecaj/) / [FACEBOOK](https://web.facebook.com/events/485841005443539/).

U Opatiji, 27. listopada 2020.